שיר ברוח הנכונה
אם היא סתיו היא קשת מעלי; תצבע זהב את שחור ימי,; אם היא חורף לי היא סערה; ובליבי היא בעירה.; פתע היא אביב בלי עננה,; מקטורת מור ולבונה,; קיץ שב,; היא שלל רב.; נערה עונה היא ושנה; ואור חמה ולבנה,; אלי תשוב יפה ונבונה; ברוח הנכונה.; נערה שדה היא וגינה; אולי דרדר או שושנה,; אלי תשוב, תשוב למעונה; ברוח הנכונה.; עם השחר היא טללים בגיא,; זריחת היום בשתי עיני; ובצהריים בהירים; תשוב מתוך שיר השירים.; ובערב היא כוכב ראשון; מדליקה בי עין ואישון,; ליל רד,; יד בתוך יד.; נערה עונה היא ושנה...; 